**Kedves BSc Diplomázó Hallgatók!**

**A diplomaterv beadásáról:**

A tervrajzok, a szakági munkarészek beadási határideje a többször módosított **május 29.!**

A tervrajzokat nem kell tablóra rendezni, és nem kell kinyomtatni, táblára kasírozni!

A tervrajzokat egységes tájolású és méretű tervlapokra kell rendezni!

A számozott tervrajzokat fűzzétek össze egy pdf/A fájlba!

Az összefűzött pdf-nek a fájlneve a nevetek legyen (legalább az legyen elől!), az anyagban az utolsó oldalon/oldalakon a félév elején bemutatott makettek legyenek!

A szakági munkarészeket május 29. 23:55 óráig küldjétek meg a szakági konzulenseiteknek, és másolatban a szakági felelős oktatónak is,

a tartószerkezetit Freund Péter tanárúrnak

és a szervezést Janurikné Soltész Erika tanárnőnek a

**szervezesmunkaresz@gmail.com**

e-mailcímre!

A terveket és szakági munkarészeket 3 db pdf/A formátumban el kell küldeni az e célra nyitott e-mailcímre is:

**2020ybldiploma@gmail.com**

De a legfontosabb, hogy fel kell töltenetek a diplomaterveket a szakági munkarészekkel együtt a neptun rendszer diplomamunkák alrendszerébe:

**https://diploma.uni-obuda.hu/**

Az oldalra a neptun-azonosítóval és jelszóval tudtok belépni, és nézzétek meg, hogy ott hol tudjátok feltölteni a tervet. Szerintem a határidő körül elég nagy forgalom lesz az oldalon!

A terv elküldésének határideje 2022. 05. 29. A határidőt tartsátok be!

**Egyéb munkarészek:**

A védés napjáig el kell készítenetek:

1. a diplomaterv prezentációs tömeg**makett**jét, javasolt a M = 1:200 méretarány. Remélem a helyszínrajzi makett (1:1000) is bemutatható állapotban van! Mindkettőt fotózzátok is be!

2. egy, a diplomatervről készített összefoglaló prezentációs **posztert**, melynek mérete 100 x 200 cm. A posztert ki kell kinyomtatni, de nem kell felkasírozni!

A védés napjáig a posztert és a prezentációs makett fotóit is küldjétek el az

**2020ybldiploma@gmail.com**

e-mail címre!

A/3 méretű füzet és CD nem kell!

**Tanácsok a rajzok véglegesítéséhez:**

Az összefűzött pdf-ben előkészítő munkarészek - helyszínrajzok-alaprajzok-metszetek-homlokzatok-kiviteli tervrészletek-csomópontok-látványtervek-munkaközi modellek sorrendben legyenek a tervek!

Legyen tartalomjegyzék, rajzjegyzék és forrásjegyzék!

Ha egy tervlapon több alaprajz szerepel, akkor - az érthetőség kedvéért - úgy legyenek elhelyezve, hogy a pinceszint legyen legalul, fölötte a földszint, fölötte az első emelet, a tetőszint legfelül! És ne fordítva!!!

Ha több típusú rajz kerül egy rajzlapra, pl. az 50-es rajzok esetében, törekedni kell a Monge-féle képsíkok szerinti elrendezésre!

Látványtervi képből háromnál - esetleg ötnél - ne legyen több a tervben, de azok megfontoltak legyenek!

Ne legyenek a tervlapok túlszínezve, sem a pecsét, sem a rajzok!

Konzulens neve a terveken ne szerepeljen!

A rajzok címe és méretaránya, a tervlapok sorszáma legyen feltüntetve!

A csomópontok méretaránya sokszor lemaradt! Kedvező az M=1:5 méretarány.

Minimális pecsét-információ a diplomaterveken: DIPLOMA, NÉV, ÉV, TÉMA,…, és az Óbudai Egyetem szerepeljen rajta, ne a SZIE!

A tervlapok legyenek megszámozva (rajzszám).

Prezentációs makettről nem kell fotó a tervlapokra. De a védésre készítsetek fotókat róluk, hogy a be tudjátok mutatni.

**Néhány tipikus hiba elkerülése érdekében:**

Helyszínrajzon északjel, méretarány, felirat, kóta, magassági kóta, bejáratjelzés, tetőidom, utak, szomszédos ingatlan építményei, stb.

Lépcsőábrázolást ellenőrizzétek!

Metszeten, homlokzaton vízszintes kótázást kerülni kell.

Ajtók a menekülés irányába nyíljanak.

Középületben WC-fülkébe apró kézmosót ne, alapos kézmosásra alkalmatlan.

Kiviteli (50-es) terveken mobil bútorokat nem rajzolunk, az a belsőépítészeti terven szerepel konszignációval.

Lapostető összefolyóról nem kell csomópont, a metszet ne metssze el az ejtőt.

Ereszcsatorna legyen lefenekelve, elvezetés ábrázolva, ha látszik.

**Technikai információk:**

A védés június 20-23. között lesz.

A pontos dátumot és bizottsági beosztást 2022. június 10 környékén tesszük közzé.

**A védésről:**

Most úgy tűnik, személyes védés lesz. A bizottság 4 fős, egy fő ebből külső tag, egy pedig jegyző. A terveket a poszteren, a maketten és a tervlapok kivetítésével, nagyméretű TV képernyőn tudjátok majd bemutatni. A sorrendet alaposan gondoljátok végig! Ezután először a bírálat fog elhangzani, erre kell először válaszolnotok. A bírálatokat a védés előtt 3 nappal megkapjátok, fel tudtok készülni a válaszokra. A védés végén húztok a szigorlati kérdésekből, egy általános és egy szakirányos tételt. A záróvizsga szigorlati kérdéseit e levélhez mellékelem. A kérdések elsődleges célja a szakmai beszélgetés kialakítása a jelölt és a bizottság között.

A védésig gyűjtsétek be az aláírt konzultációs és az ÉSZI feladatlapot, és a plágiumnyilatkozatot írjátok alá! Ezeket a diplomatervvel együtt meg kell őriznetek. Legalább öt évig. A konzultációs lapot és a plágiumnyilatkozatot megtaláljátok itt, alul:

https://ybl.uni-obuda.hu/hallgatoknak/hallgatoi-ugyintezes/dokumentumok/.

Kisebb változások még lehetnek, ezekről igyekszünk időben tájékoztatást adni.

Üdv: Benárd Aurél